אנונימוס סודאן

אנונימוס סודאן (באנגלית: Anonymous Sudan) היא קבוצת האקרים המשייכת את עצמה לאנונימוס. הקבוצה היא אנטי-מערבית, פאן-ערבית, אנטי-ציונית ואסלאמית. היא פורצת לאתרים ישראלים, אמריקאים ומערביים. היא פועלת בעיקר בטלגרם.

הקבוצה החלה לפעול ב-23 בינואר 2023 ולקחה חלק בפעילות DDoS נגד אתרים שוודים, בעקבות מקרה בו חבר פרלמנט שוודי שרף את ספר הקוראן. בהמשך, החלה לתקוף את ישראל במתקפות DDoS. הקבוצה הקריסה אתרי ממשל ישראלים, אתרי מפלגות, אתרי חדשות וכמו כן, גם אתרים פרטיים.

אנונימוס סודאן לקחה חלק בפעילות כנגד צבא ישראל ובפעילות כנגד חברת החשמל, ולקחה אחריות על נפילת החשמל בישראל. הדבר הוכחש על ידי מנכ"ל חברת החשמל שטען כי מדובר בתקלה טכנית בתחנת הכוח חיפה.<ref name=":0"></ref>

עם זאת, אנונימוס סודאן תוקפים גם מטרות מערביות שלהן אין קשר לישראל.<ref name=":4" /><ref name=":0" /><ref name=":0" />

יחידת מודיעין לאיומים Truesec טוענים כי הקבוצה לא שייכת לאנונימוס, ולמעשה, שייכת לרוסיה, שמנסה למנוע את כניסתה של שוודיה לארגון נאט"ו.<ref name=":1"></ref> גם ביחידת המודיעין CyberCX טוענים כי הקבוצה מופעלת מטעם גורמים רוסיים.<ref name=":2"></ref>

== מטרות ==
המטרות של אנונימוס סודאן משתנות, אך הם בדרך כלל תוקפים אתרים ותשתיות מערביות שמשתפות פעולה עם אוקראינה, ולכן, רוב המומחים בתחום הסייבר טוענים כי מקורה של הקבוצה היא דווקא ברוסיה.<ref name=":1" /><ref name=":2" /> הקבוצה מתעסקת בעיקר בהתקפות מניעת שירות (DDoS).<ref name=":3" />

אנונימוס סודאן החלו לתקוף את ישראל לאחר מתקפת הפתע על ישראל בשלל שיטות. עם זאת, הם גם ממשיכים לתקוף גורמים, תשתיות ואתרים מערביים.

== תקריות ==
* בפברואר 2023, הקבוצה תקפה מספר אתרים שוודים ודנמרקים במתקפת DDoS, וזאת בשל תקרית בה חבר פרלמנט שוודי שרף את ספר הקוראן.<ref name=":3"></ref>
* במרץ 2023, הקבוצה תקפה ביחד עם Killnet מספר בתי חולים, שדות תעופה ואוניברסיטאות באוסטרליה.<ref></ref>
* ב-14 באפריל 2023, ביום קודס הבינלאומי, הקבוצה פגעה בתשתיות של: דואר ישראל, בנק לאומי לישראל, בנק דיסקונט, בנק מזרחי טפחות, בנק מרכנתיל, הבנק הבינלאומי, בנק אוצר החייל, בנק מסד. בנוסף, הקבוצה הקריסה את אתר החדשת N12 ואפליקציית צבע אדום.<ref></ref>
* ב-23 באפריל 2023, ביום העצמאות הישראלי, הקבוצה הקריסה מספר אתרים ישראלים, בהם: מעריב, וואלה, אתר משרד הבריאות הישראלי ואתר השב"כ
* ב-27 באפריל 2023, הקבוצה טענה כי הייתה מאחורי שיבושים שהתרחשו במערכת החשמל בישראל.<ref></ref>
* בתחילת מאי 2023, הקבוצה החלה לנהל קמפיינים נגד ארצות הברית, כדי למחות על התערבותה האפשרי במלחמת האזרחים הסודנית.<ref name=":0" />
* במאי 2023, הקבוצה טענה כי הצליחה לשבש את מערכת ההתרעה של פיקוד העורף.<ref></ref>
* ביוני 2023, Anonymous Sudan ועוד מספר קבוצות, איימו לתקוף תשתיות בנקאיות קריטיות מסיבות הקשורות למלחמת אוקראינה-רוסיה.<ref name=":0" />
* באוגוסט 2023, הקבוצה פרצה לטוויטר, על מנת להלך אימים כנגד אילון מאסק, שרכש את החברה.
* באוקטובר 2023, הקבוצה הכריזה מלחמה על ישראל, פגעה במספר תשתיות ואף הקריסה את אתר הניו יורק טיימס.<ref></ref><ref></ref>
* בדצמבר 2023, הקבוצה הצליחה לשבש את האתר ChatGPT השייך לחברה OpenAI.<ref name=":4"></ref>
* בינואר 2024, הקבוצה תקפה תשתיות של נמלים ישראלים.

== קישורים חיצוניים ==
* [https://www.pc.co.il/featured/384602/ כל מה שרציתם לדעת על אנונימוס סודן] באתר וואלה.
* [https://www.radware.com/cyberpedia/ddos-attacks/anonymous-sudan/ Anonymous Sudan] באתר Redware
* [https://www.cloudflare.com/learning/ddos/glossary/anonymous-sudan/#:~:text=Anonymous%20Sudan%20is%20a%20hacker%20group%20that%20has%20participated%20in,other%20countries%20since%20early%202023. What is Anonymous Sudan?] באתר CloudFlare
* [https://cybernews.com/editorial/anonymous-sudan-explained/ Anonymous Sudan: neither anonymous nor Sudanese] באתר Cybernews
* [https://flashpoint.io/blog/anonymous-sudan-ddos-timeline/ Unmasking Anonymous Sudan: Timeline of DDoS Attacks, Affiliations, and Motivations] באתר Flashpoint

== הערות שוליים ==

קטגוריה:קבוצות האקרים
קטגוריה:מתקפות סייבר בעשור הראשון של המאה ה-21